**Aulin Rimm** (eluaastad 1930–1999) oli kunstnik ning joonistus- ja skulptuuriõpetaja, kes on tuntud eelkõige portretistina. Rimmi varasemaid teoseid iseloomustas üldistatud tahuline vorm, mis asendus 1960. aastate keskel tundlikuma ja nüansirikkamaga. 1980. aastate loomingule on iseloomulik jõuline karakterportree. Figuuriplastikast paistavad silma lüürilised naisaktid ja abstraktses laadis teosed. Rimm on loonud teadlaste portreebareljeefe (näiteks Tartu ülikooli hooneis) ja portreedega hauakive Tartu kalmistuil.